سریتا جوشی

سریتا جوشی (المعروف بھوسلے) ایک بھارتی اداکارہ ہے، ٹیلی وژن اور فلم اداکارہ اور گجراتی تھیٹر اور مراٹھی تھیٹر کی ایک تجربہ کار اداکارہ ہے۔ وہ مشہور اسٹار پلس "با بہو اور بے بی" میں گوداوری ٹھکر کے کردار کے لیے سب سے زیادہ مشہور ہے۔

1988ء میں، اس کو بھارت کی نیشنل اکیڈمی آف میوزک، ڈانس اینڈ ڈراما نے گجراتی میں کام کرنے کے لیے سنگیت ناٹک اکادمی ایوارڈ سے نوازا۔

ابتدائی زندگی 
سریتا کا جنم پونے کے ایک درمیانہ طبقہ مراٹھی خاندان میں ہوا تھا، حالانکہ وہ وڈودرا میں بڑی ہوئی۔

اس کا باپ بھیم راؤ بھوسلے، ایک بیرسٹر اور ماں کملا بائی رانے، گوا سے تھی۔ اس نے اپنی بہن پدما رانی کے ساتھ نو سال کی عمر میں اسٹیج پر کام کرنا شروع کیا۔ حالانکہ اس نے روایتی تھیٹر سے شروعات کی تھی، اس نے جلد ہی مشہور اداکاراؤں خاص کر شانتا آپٹے کے ساتھ کام کرنا شروع کر دیا۔

وہ اپنی بہن پدما رانی سے شکل میں کافی ملتی جلتی ہے، جو خود ایک مشہور اداکارہ تھی۔

چھ سالوں تک بطور بچی اداکارہ کام کرنے کے بعد اس کو 16 برس کی عمر میں پہلا لیڈ رول ملا۔ وہ انڈین نیشنل تھیٹر میں کام کرنے کے لیے گئی تھی اور وہاں اس کی ملاقات اس کے مستقبل کے شوہر پروین جوشی سے ہوئی۔

ذاتی زندگی 
سریتا نے تھیٹر ہدایت کار اور ڈراما نویس پروین جوشی سے شادی کی تھی۔ سریتا اداکارہ کیتکی دیو اور پوربی جوشی کی ماں ہے، کیتکی جس نے کیونکہ ساس بھی کبھی بہو تھی میں دکشا اور پوربی جس نے کامیڈی سرکس میں پروگرام کی میزبانی کری۔ اس کی بھتیجی مانسی جوشی رائے اور اس کا بھتیجا شرمن جوشی اداکار ہیں جو تھیٹر آزمودہ کار اروند جوشی کی اولاد ہیں۔

فلموگرافی

ٹیلی وژن

اعزازت 
1988ء میں گجراتی میں اداکاری کرنے کے لیے سریتا کو سنگیت ناٹک اکیڈمی ایوارڈ سے نوازا گیا۔ 2007ء میں با بہو اور بے بی میں گوداوری ٹھکر کا مشہور کردار نبھانے کے لیے سریتا کو IDEA انڈین ٹیلی ویژن اکیڈمی ایوارڈز نے بہترین اداکارہ کے اعزاز سے نوازا۔

دیگر اعزازت میں شامل ہیں:
 ٹانسمیڈیا (Organization felicitating artist on Gujarati Theatre & TV) نے 2007ء میں سریتا کو ”لائف ٹائم اچیومنٹ ایوارڈ فار گجراتی تھیٹر“ کا اعزاز دیا۔
 اسٹار پرویوار نے سریتا کو با بہو اور بے بی میں مسلسل چار سال تک اداکاری کرنے کے لیے 'من پسند اداکارہ' کے اعزاز سے نوازا۔
 ممبئی نگر پالیکا – گولڈ میڈل
 مراٹھی ناتیہ پریشاد – 1988
 مہاراشٹر گورو پرسکار – 1990
 بینک آف انڈیا- اتکرشٹا پرسکار – 1997–98
 انڈو-امریکن سوسائٹی ایوارڈ فار ایکسیلینس – 1998
 گجرات گورنمنٹ ایوارڈ – 1998
 بروہد ممبئی گجراتی سماج – 2000
 نیشنل اسکول آف ڈراما – (دہلی 2001)
 RAPA ایوارڈ – 2008
 جیون گورو پرسکار – 2010

حوالہ جات

بیرونی روابط 
 

1943ء کی پیدائشیں
اکیسویں صدی کی بھارتی اداکارائیں
بقید حیات شخصیات
بیسویں صدی کی بھارتی اداکارائیں
بھارتی اسٹیج اداکارائیں
بھارتی فلمی اداکارائیں
بھارتی ٹیلی ویژن اداکارائیں
سنگیت ناٹک اکیڈمی ایوارڈ وصول کردہ شخصیات
گجراتی تھیٹر
ہندی سنیما کی اداکارائیں
ہندی ٹیلی ویژن کی اداکارائیں
فنون میں پدم شری وصول کنندگان